Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 865/09/6611	Zvolen, 27.4.2012
EEČ : 2-51-102-2012

U Z N E S E N I E

Trestná vec:	obvinený XXXXX 
Prečin:	neoprávnené vyrobenie a používanie elektronického platobného prostriedku a inej platobnej karty podľa § 219 odsek 3 písmeno b Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
po spoločnej predchádzajúcej dohode s XXXXX po tom, čo si doposiaľ nezisteným spôsobom dňa 18.11.2009 obstaral platobnú kartu č. 707221049478670020 k bankovému účtu č. 4947867 vedenú v banke Swedbank vo Švédsku, pridelenú nákladnému motorovému vozidlu zn. Volvo FH12 s evidenčným číslom ESZ 394, patriace spoločnosti XXXXX so sídlom XXXXX, túto neoprávnene použil na nákup pohonných hmôt - nafty na čerpacích staniciach Shell /ďalej len ČS Shell/ nachádzajúcich sa na území Slovenskej republiky a to konkrétne 
na ČS Shell - 8219 Banská Bystrica dňa 18.11.2009 v čase o 09,29 h - 30,5 litrov, v čase o 10,39 h - 96 litrov, v čase o 10,46 h - 60 litrov, v čase o 11,56 h - 64,9 litrov, v čase o 12,06 h - 84,9 litrov, 
na ČS Shell - 8209, XXXXX, Ul. Lučenecká cesta dňa 19.11.2009 v čase o 12,07 h - 450 litrov, dňa 24.11.2009 v čase o 22,37 h - 49 litrov, dňa 26.11.2009 v čase o 19,32 h - 30 litrov, 
na ČS Shell - 8271, XXXXX, Stráž č. 19 dňa 19.11.2009 v čase o 23,49 h - 40 litrov, dňa 20.11.2009 v čase o 17,43 h - 329,9 litrov, v čase o 18,03 h - 165 litrov, dňa 23.11.2009 v čase o 18,24 h - 330 litrov, dňa 25.11.2009 v čase o 17,21 h - 4,4 litra, v čase o 17,47 h - 278,7 litrov, v čase o 18,11 h - 215 litrov, dňa 26.11.2009 o 21,01 h - 456 litrov, dňa 29.11.2009 v čase o 20,50 h - 88,9 litrov, 
na ČS Shell - 828 XXXXX, Ul. Lieskovská cesta č. 9, dňa 21.11.2009 v čase o 17,18 h - 497 litrov, dňa 22.11.2009 v čase o 17,14 h - 498 litrov, dňa 23.11.2009 v čase o 13,16 h - 68,2 litra, v čase o 13,21 h - 97,5 litra, dňa 27.11.2009 v čase o 19,20 h - 9 litrov, v čase o 19,32 h - 490 litrov, dňa 28.11.2009 v čase o 21,22 h - 50 litrov, v čase o 21,38 h - 450 litrov, dňa 30.11.2009 v čase o 18,09 h zakúpenie diaľničnej karty v sume 4,90 € a v čase o 18,30 h - 500 litrov, 
na ČS Shell - 8293, Kremnica dňa 24.11.2009 v čase o 15,52 h - 5 litrov, v čase o 16,18 h - 445,2 litra a dňa 29.11.2009 v čase o 21,59 h - 223,3 litra, 
čím týmto svojím konaním spôsobila dopravnej spoločnosti XXXXX škodu vo výške 7701,46 ,- €
lebo nie je tento skutok trestným činom a nie je dôvod na postúpenie veci
Odôvodnenie:
Vyšetrovateľ PZ dňa 25.1.2010 pod ČVS:ORP-1074/OEK-ZV-2009 podľa § 206 ods. 1 Trestného poriadku vzniesol obvinenie XXXXX a XXXXX pre zločin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1, ods. 3 písm. b) Trestného zákona vo forme spolupáchateľstva podľa § 20 Trestného zákona, ktorého sa mal dopustiť tak, ako je uvedené vo výrokovej časti uznesenia. 

V priebehu vyšetrovania bol vypočutý obvinený XXXXX, ktorý okrem iného uviedol, že skutok nie je pravdivý, pričom niekedy koncom roka 2009 ho kontaktovala XXXXX, ktorú do tej doby nepoznal. Ona cez nejaké osoby vedela, že má vozidlo s ťažným zariadením a že vykonáva cestnú dopravu v rámci podnikania. Pri stretnutí ho požiadala, či by jej neodviezol naftu za mu mala zaplatiť. On s tým súhlasil s koncom roku 2009 jej pomohol s odvozom nafty asi 2 krát a to z čerpacej stanice SHELL na Lieskovskej ulici vo Zvolene. Za vozidlom Mitsubishi Pajero mal prívesný vozík, na ktorom mal sudy, ktoré patrili XXXXX a pomáhal jej do nich tankovať naftu. Po natankovaní ju šla vyplatiť XXXXX, kde však nevie uviesť ako platila, či v hotovosti, alebo kartou. Po natankovaní jej naftu odviezol na miesto určené XXXXX, pričom na miesto si už nespomína. Následne dostal peniaze za odvoz. Pomáhať jej bol len na čerpacej stanici na Lieskovskej ceste. XXXXX mu nepovedala nič o tankovacej karte, on jej len pomohol tankovať a dnu s ňou nechodieval. Tiež sa stalo, že raz si od nej odkúpil 10-20 litrov nafty a zaplatil jej v hotovosti.                   

Vypočutá bola aj obvinená XXXXX, ktorá ku skutku okrem iného uviedla, že je pravdou, že v dňoch 18.11.2009 až 29.11.2009 čerpala z tankovacej karty na jednotlivých čerpacích staniciach SHELL, tak ako je to uvedené v uznesení o vznesení obvinenia a to jednotlivé množstvá pohonných hmôt- nafty a tiež je pravdou, že týmto vyčerpala pohonné hmoty za 6962,-€. Necíti sa byť vinná zo spáchania skutku, nakoľko nemala vôbec vedomosť o tom, že predmetná platobná karta bola odcudzená na škodu dopravnej spoločnosti so sídlom vo Švédsku. Je tiež pravdou, že s odvozom nafty jej v niektorých prípadoch pomáhal aj XXXXX, ktorému za odvoz zaplatila. Na vysvetlenie získania karty uviedla, že dňa 20.4.2009 sa v Komárne strela s XXXXX z Komárna a to z obchodných dôvodov, pretože mala záujem o kúpu väčšieho množstva kávy za účelom ďalšieho odpredaja v SR. Stretnutie sa odohralo v Komárne v reštaurácii Apali, pri ktorom bol prítomný aj XXXXX. S XXXXX sa dohodla na kúpe kávy a dala mu zálohu 10 000,-€, z ktorého dôvodu tam bola aj XXXXX a preto o poskytnutí zálohy nebol vyhotovený doklad. Tovar mal byť dodaný do konca júna 2009. Po uplynutí tohto termínu jej XXXXX uviedol, že z obchodu nebude nič, na čo žiadala vrátenie zálohy. Za prítomnosti XXXXX vrátil 3000,-€, pričom požadovala vrátenie 10000,- €, pričom sa zaviazal vrátiť 7000,-€ do konca roka. XXXXX jej následne odovzdal pri stretnutí tankovaciu kartu s tým, že z nej môže vyčerpať sumu 7000,- € a tým by mal byť jeho dlh voči nej vyrovnaný. Nemala dôvod pochybovať o pravosti tankovacej karty a bola rada, že pohľadávka bola aspoň týmto spôsobom splnená, pričom jej nič iné nezostávalo, aby sa uspokojila touto formou, teda čerpaním PHM a ich následným odpredajom tretím osobám. V žiadnom prípade nemala vedomosť o tom, že karta je odcudzená, ak by to vedela, takto by nekonala, pretože mala vedomosť o tom, že jednotlivé čerpacie stanice sú opatrené kamerovým systémom a jej tvár by bola zaznamenaná. Nemala teda vedomosť, že sa dopúšťa trestného činu a týmto spôsobom sa aspoň snažila uspokojiť svoju pohľadávku voči XXXXX niekedy koncom roka 2010 zomrel, preto žiada vypočuť XXXXX. XXXXX XXXXX jej bol doporučený známymi ohľadom pomoci s odvozom nafty, čo bolo aj v tomto prípade. Kde chodieval s veľkým autom s prívesným vozíkom so sudmi. On do sudov tankoval a ona šla za PHM zaplatiť. Následne túto naftu šla odpredať tretím osobám, ktorých mená neuviedla. Nedopustila sa žiadneho trestného činu, preto XXXXX nemohol byť spolupáchateľom a za furmanky dostal nejaké peniaze. Ohľadom pôvodu predmetnej karty mu nič nevravela, nakoľko na to nemala dôvod. Tiež nepozná osoby ako XXXXX a XXXXX.                   

Vypočutý bol aj svedok- poškodený Frank XXXXX, ktorý vo svojich výsluchoch uviedol, že je majiteľom dopravnej firmy s názvom FortunaAkeri so sídlom vo Švédsku, ktorá prepravuje tovar kamiónmi v rámci Európy. Jeho zamestnancami, vodičmi kamiónov, sú aj občania Slovenskej republiky a to XXXXX, XXXXX, XXXXX, XXXXX. Osoby XXXXX a XXXXX  pre neho prestali pracovať v novembri 2009 dosť nekorektným spôsobom. V novembri 2009 dňa 09.11.2009, najprv vodič, XXXXX, nechal uzamknutý kamión aj s nákladom na Slovensko-Maďarskej hranici, na slovenskej strane a odišiel od neho. Nechal mu odkaz na telefóne, kde sa nachádzajú kľúče od kamióna. Následne rovnakým spôsobom dňa 17.11.2009 a na tom istom mieste mu nechal kamión aj vodič XXXXX. Ten mu oznámil prostredníctvom SMS správy, dňa 17.11.2009, že preňho už nepracuje a kde mu nechal odstavený kamión s nákladom. Okrem toho tiež vyčerpali z nádrží kamiónov naftu a nechali v nádrži len minimum a to okolo 70 1. Kamióny, ktoré odstavili mali vykladať v Rumunsku. Bolo zvykom, že si natankovali nádrže v Čechách a prechádzali potom cez Slovensko a Maďarsko do Rumunska. Vie, že po 350 1 nafty v Čechách natankovali a keď si firma bola kamióny prevziať na mieste, kde ich odstavili, bolo v kamiónoch len po 70 1. Potom ako títo dvaja vodiči prestali pracovať zistil, že sú mu odpisované z účtu č. 4947867 v Swedbank finančné prostriedky. Jednalo sa o platby pre spoločnosť Shell so sídlom vo Švédsku za čerpanie pohonných hmôt platených kartou č. 707221049478670020, ktorá slúžila na tankovanie pohonných hmôt do kamióna s číslom ESZ 394. Táto karta bola pridelená ku tomuto konkrétnemu kamiónu, teda ku kamiónu s konkrétnym evidenčným číslom a to ESZ 394. Tento kamión však už dva mesiace nejazdil, stál na dvore firmy a mal byť predaný. Zisťoval, prečo mu avizuje spoločnosť Shell v mesačnom výpise za mesiac november 2009, že bolo platené za tankovanie pohonných hmôt touto kartou. Karta mala byť predsa v tom čase v kamióne, lebo nebola používaná od 14.09.2009. Má skúsenosť, že vo Švédsku v Poľsku a ani v Maďarsku neakceptuje spoločnosť Shell, aby sa platilo tankovanie kartou pridelenou ku konkrétnej špz kamiónu pri tankovaní do iného kamiónu. Zistil, že v kamióne sa fyzicky karta nenachádza a tiež sa nenachádzala u nho v kancelárii. Nikomu kartu nedal, aby ju použil. Vodič, ktorý jazdil na kamióne s číslo ESZ 394, predtým ako bol kamión odstavený, všetky doklady nechal v kamióne. Kamión sa zamkol a kľúče od neho sa uložili v dielni. Ku kľúčom od všetkých kamiónov sa mohli dostať všetci zamestnanci. Vylučuje, že by kartu na tankovanie pohonných hmôt vzal niekto z jeho zamestnancov, ktorí vo firme stále pracujú. Zisťoval teda u zamestnancov, či niektorý z nich nevzal kartu. Jeho súčasní zamestnanci o tomto nevedeli nič. Začal mať podozrenie, že vodiči XXXXX vzali túto kartu. Svedčia o tom aj udalosti, ktoré tomuto všetkému predchádzali a ktoré už vyššie popísal. Uvádzam, že títo vodiči mali príležitosť vziať kartu, lebo zostali niekoľko dní vo firme a nejazdili. Tiež mu ostatní vodiči prezradili, že ich títo dvaja nahovárali, aby prestali pracovať pre jeho firmu takým spôsobom, ako to následne urobili títo dvaja. Tiež ho v podozrení utvrdila skutočnosť, že karta je používaná stále na tankovanie pohonných hmôt na území Slovenska, blízko ich bydliska. Na použitie karty je potrebné poznať PJN- kód, ktorý bol odcudzený spolu s kartou. Ten kto kartu používa, vie koľko pohonných hmôt môže denne natankovať. Limit na tankovanie je denne 1.000 €. Ten, kto používa kartu, tankuje za cca. 600 € denne. Bežná prax na čerpacej stanici Shell je, že na jedno čerpanie na tej istej ČS je možné načerpať pohonné hmoty v hodnote do 450 €, čo asi 450 1 nafty. Kartu vyskúšali prvýkrát nákupom tovaru v hodnote 4,90 €, čo môže byť diaľničná známka, lebo iné ako známka a nafta sa na kartu kúpiť nedá.	Stalo sa tak dňa 18.11.2009 na Slovensku. Následne predkložil doklady a to prehľad čerpania pohonných hmôt zo spomínanej karty. Podľa tohto prehľadu mu páchateľ ku dňu 30.11.2009 spôsobil škodu vo výške 7.000 €. Presne spôsobenú škodu oznámi dodatočne, keď bude mať všetky doklady z banky. Túto kartu nezablokoval skôr, nakoľko nemal vedomosť o tom, že ju niekto používa. Obdržal výpis z banky, podľa ktorého zistil, že mu boli odpísané peňažné prostriedky až dňa 30.11.2009. Túto vec nahlásil okamžite na polícii vo Švédsku a tiež sa rozhodol cestovať na Slovensko aby získal dôkazy a vec riešiť prostredníctvom polície SR. S bývalými zamestnancami, vodičmi XXXXX sa snažil telefonicky skontaktovať, ale nezdvihli, zatajovali sa. Karty a kľúče od vozidiel neboli zabezpečené pri krádeži, nakoľko si vzájomne dôverovali a nebol dôvod všetko zamkýnať. Čo sa týka kariet, každý vodič si bol zodpovedný za kartu. Karta nebola nikomu konkrétne pridelená a predpokladal, že sa nedá bez kamióna čerpať. reál firmy je oplotený a riadne strážený. Uvádzam, že kamión z ktorého bola odcudzená karta, bol uzamknutý , ale kľúče od neho boli v dielni. Areál firmy je oplotený a riadne strážený. Kamión z ktorého bola odcudzená karta, bol uzamknutý , ale kľúče od neho boli v dielni. Ako jediný majiteľ firmy doteraz mal len dobré skúsenosti so zamestnancami, doteraz nemal problémy, že by ho zamestnanci okradli alebo sa okradli medzi sebou. Vo firme vládla rodinná atmosféra a teda dôvera. Ďalej vo svojom výsluchu uviedol, že nepozná osobu XXXXX z Komárna, toto meno mu nič nehovorí a nevie uviesť o koho ide. Ako už v predchádzajúcej výpovedi uviedol túto kartu mu museli zobrať len XXXXX, ktorí u neho boli zamestnaní a oni mali prístup k tejto karte. Všetko mali medzi sebou finančne vysporiadané. Aj keď na to nemá dôkazy je si stopercentne istý, že túto kartu mu museli zobrať jeden z týchto jeho bývalých zamestnancov. Od tej doby sa s nimi nestretol, ani s nimi nebol v kontakte. Táto Shel karta, ktorá mu bola odcudzená bola viazaná konkrétne na vozidlo, ktoré bolo vtom čase odstavené vo firme v Švédsku a táto karta bolo vtom vozidle aj spolu s ostatnými dokladmi. Teda túto kartu musel niektorý z nich zobrať len z tohto vozidla. Týmto konaním mu vznikla presná škoda vo výške 7600 EUR. 

Následne bol vypočutý aj XXXXX, ktorý ku skutku uviedol, že od júna 2007 ako SZČO vykonával činnosť pre firmu Fortuna Akeri so sídlom v Švédsku, ktorá prepravuje tovar kamiónmi v rámci Európy, najčastejšie Rumunsko, Bulharsko. Majiteľom tejto firmy je XXXXX, pričom nástup mali v Švédsku v sídle spoločnosti v dedine Bjuv, kde tu si pred cestou prevzali kamióny patriace tejto spoločnosti. Tu si prevzal kamión so všetkými listinnými dokladmi, a to technický preukaz, tankovacia karta, poisťovacia karta a iné a išiel do miesta určenia. Po absolvovaní tejto trasy sa vrátil späť do Švédska, kde kamión odstavil a v prípade, že vymenil kamión, tak všetky doklady týkajúce sa kamióna, na ktorom jazdil predtým odovzdal šéfovi XXXXX. ktorý si to riadne skontroloval. Ohľadne platobnej karty viažucej sa na kamión s evidenčným číslom ESZ 394 uviedol, že na tomto kamióne mal poslednú jazdu niekedy v mesiaci január, február alebo niekedy v máji 2009, pričom po skončení jazdy s týmto kamiónom všetky doklady od tohto kamiónu, teda aj túto platobnú kartu odovzdal majiteľovi firmy. Po ňom na tomto kamióne jazdil aj XXXXX a iní jeho zamestnanci, ale kto posledný, tak to už nevie. Ohľadne odcudzenia platobnej karty k tomuto kamiónu sa nevie vyjadriť. Potom do toho kamiónu prístup nemal. Kľúče od kamiónov sa uskladňovali, resp. odkladali v sídle spoločnosti a prístup k nim mohol mať každý zamestnanec. Tankovacie karty k jednotlivým kamiónom boli niekedy pred jazdou už v tomto vozidle a niekedy ich dostávali pred jazdou. Kľúče po ukončení jazdy odovzdával šéfovi s tým, že vozidlo uzamkol a v prípade, ak tam on nebol odovzdal ich manželke. Ako odparkoval predmetný kamión, tak na tomto nejazdil, nakoľko mal pridelený iný kamión. V tejto spoločnosti prestal pracovať začiatkom novembra 2009 a finančné záležitosti s majiteľom dopravnej spoločnosti mal vyrovnané, teda nemá voči nemu žiadnu pohľadávku z titulu platu. Osoby XXXXX a XXXXX nepozná. 

Obdobne vypovedal aj svedok XXXXX, ktorý uviedol, že od mája roku 2008 ako SZČO vykonával činnosť pre firmu Fortuna Akeri so sídlom v Švédsku, ktorá prepravuje tovar kamiónmi v rámci Európy, najčastejšie Rumunsko, Bulharsko. Majiteľom tejto firmy bol XXXXX, pričom nástup mali vo Švédsku v sídle spoločnosti v dedine Bjuv, kde tu si pred cestou prevzali kamióny patriace tejto spoločnosti. Tu si prevzal kamión so všetkými listinnými dokladmi, a to technicky preukaz, tankovacia karta, poisťovacia karta a iné a išiel do miesta určenia. Po absolvovaní tejto trasy sa vrátil späť do Švédska, kde kamión odstavil a v prípade, že vymenil kamión, tak všetky doklady týkajúce sa kamióna, na ktorom jazdil predtým odovzdal šéfovi XXXXX, ktorý si to riadne skontroloval. Ohľadne platobnej karty viažucej sa na kamión s evidenčným číslom ESZ 394 na tomto kamióne mal poslednú jazdu niekedy v lete 2009, pričom ako už uviedol po skončení jazdy s týmto kamiónom všetky doklady od tohto kamiónu, teda aj túto platobnú kartu odovzdal majiteľovi firmy. Po ňom na tomto kamióne jazdil Szpevák, ale kto ďalší, tak to už uviesť nevie. Ohľadne odcudzenia platobnej karty k tomuto kamiónu sa nevie vyjadriť, nakoľko ho v lete naposledy odparkoval vo Švédsku. Tankovacie karty k jednotlivým kamiónom boli niekedy pred jazdou už v tomto vozidle a niekedy ich dostávali pred jazdou. V tejto spoločnosti prestal pracovať začiatkom novembra 2009 a finančné záležitosti s majiteľom dopravnej spoločnosti mal vyrovnané, teda nemá voči nemu žiadnu pohľadávku z titulu platu. Osoby XXXXX a XXXXX nepozná. 

Vypočutý bol aj svedok XXXXX, ktorý uviedol, že pracujem ako vodič na kamióne u zamestnávateľa XXXXX vo Švédsku, ktorý tam má firmu, ktorá sa zaoberá medzinárodnou kamiónovou dopravou. Keď sa zamestnal vo Švédsku, tak od majiteľa firmy XXXXX dostal pridelený kamión, na ktorom jazdieval iba on dlhšiu dobu, nebolo to tak, že by si vozy striedali medzi vodičmi. Ku kamiónu dostal doklady a spolu s dokladmi aj platobnú, tankovaciu kartu, na ktorej bolo evidenčné číslo kamióna, na ktorom som jazdil. XXXXX v súčasnej dobe zamestnáva 10 vodičov, 4 Slovákov a 6 občanov Maďarska. Asi do októbra alebo novembra 2009 robili s ním vo Švédsku aj XXXXX a XXXXXi. Oni robili u XXXXX tiež vodičov na kamiónoch. Všetci robili pre Keckemetiho firmu vodičov ako živnostníci. XXXXX a XXXXX prestali robiť pre Keckemetiho, pretože bolo menej roboty, menej sa zarábalo, aspoň tak si to myslí. Oni odišli z roboty tak, že s naloženými kamiónmi išli na prepravu zo Švédska do Rumunska, ale oni sa rozhodli, že prepravu nedokončia, že prestanú robiť, zavolali majiteľovi firmy, kde mu odstavili kamióny. Nechali ich na hraničnom prechode v Králi v okrese Rimavská sobota plne naložené. Majiteľ firmy zariadil potom dopravu do Rumunska cez iných vodičov. V minulosti jazdil aj na kamióne Volvo ev.č. ESZ 394 asi jeden rok, po ňom jazdil na tomto kamióne XXXXX, ktorý týmto kamiónom jazdil asi 2 mesiace, potom XXXXX. XXXXX jazdil na tomto kamióne ešte predo ním, tak pred 2 rokmi. Naposledy jazdil na Volve pán XXXXX, niekedy v októbri 2009, bol iba na jednej jazde, pretože svoj kamión mal v oprave. Potom tento kamión odstavil na dvore firmy vo Švédsku. XXXXX robí u XXXXX asi tak 10 rokov, preto si myslí, že on z kamióna kartu nezobral. XXXXX má svoju firmu vo Švédsku, jeho areál nie je nijako strážený, je len uzamknutý a strážený strážnym psom. Kamióny umiestnené v tomto objekte sa nezamykajú, kľúče ostávajú v kamióne, ale doklady si vodiči berú so sebou, aj platobnú kartu na naftu. V areáli je aj kancelária.. XXXXX nechal platobnú kartu od Volva aj s dokladmi z prepravy v kamióne, pretože to nebol jeho kamión a niekto túto kartu z kamióna zobral. Vie o tom, preto, lebo keď prišla faktúra za naftu do Švédska, tak o tom s majiteľom firmy rozprával a on ho požiadal, aby zatelefonoval na Slovensko na tie čerpacie stanice, kde bola použitá tankovacia karta od kamióna, ktorý stál na dvore. Boli to 3 pumpy Shell vo Zvolene, asi 1 v Banskej Bystrici a 1 v Kremnici. Chceli blokovať kartu, alebo ju získať späť ak by ešte prišiel niekto tankovať, aby zavolali políciu. Pri telefonátoch na pumpy sa stretol s neochotou týchto pumpárov. Ako vodič má tu skúsenosť, že pokiaľ nie je kamión na pumpe, tak pumpár nedovolí natankovať na kartu ku kamiónu pridelenú do iného vozidla, alebo nádob. Túto skúsenosť má však z Poľska a Maďarska, túto skúsenosť zo Slovenska nemá. Pokiaľ pracoval vo Švédsku tak žiadneho z jeho kolegov nevidel, že by bral z Volva odstaveného v areáli tankovaciu kartu. Ako sa dostala karta na Slovensko uviesť nevie a ani neviem kto s ňou tankoval. XXXXX a XXXXX vôbec nepozná, nevie o koho sa jedná, nikdy s nimi nebol v kontakte. On tankovaciu kartu z Volva vo Švédsku nevzal a nikomu na Slovensku a ani nikde inde ju nedával. Nevie ako to bolo presne s PIN kódom k odcudzenej karte, ale asi bol napísaný na papieriku pri karte. PIN kód však poznali všetci, ktorí na tomto kamióne jazdili.

V tejto trestnej veci bol vypočutý v procesnom postavení svedka aj XXXXX, ktorý uviedol, že XXXXX pozná už asi 4-5 rokov, pričom sú kamaráti. Ďalej uviedol, že niekedy v apríli 2009 sa na požiadanie p. XXXXX stretol s ňou v Komárne, kde ho ona požiadala, aby bol prítomný pri obchodnom jednaní s XXXXX. Pri tomto stretnutí p. XXXXX s XXXXX dohodovali dodávku väčšieho množstva kávy. Vie, že sa nejakým spôsobom dohodli a p. XXXXX odovzdala XXXXX 10.000 EUR, ktoré boli v obálke. Pán XXXXX tieto peniaze prepočítal, dal ich do obálky k sebe. Išlo o bankovky rôznych hodnôt. Z tohto dôvodu, že bol prítomný pri zaplatení kúpnej ceny za tovar, ktorý si p. XXXXX objednala od XXXXX sa nerobil ani papier teda potvrdenie o prevzatí peňazí medzi p. XXXXX a XXXXX. Neviem, ako tento obchod dopadol, bol prítomný len pri odovzdaní peňazí medzi týmito dvomi osobami. XXXXX poznal už dlhšiu dobu, nakoľko taktiež pochádzal z Komárna, pričom sa zvykli stretávať na pive. Nevie povedať, čo konkrétne on robil, vie, že sa zaoberal rôznymi aktivitami.

Vypočutá bola aj svedkyňa XXXXX, ktorá uviedla, že so svojím bývalým manželom žila v spoločnej domácnosti od roku 1992 do februára 2010, a to asi od roku 1997 v Komárne na 9 mieru 14/5. Od februára 2010 sa s manželom rozišli a obidvaja išli bývať oddelene. V Komárne bývalý manžel dňa 12.07.2010 spáchal samovraždu obesením. Bývalý manžel bol zamestnaný v Komárne v podniku Kožená galantéria asi 20 rokov, pričom nepodnikal, ani nevykonával obdobnú činnosť, bol vždy zamestnancom v už uvedenom podniku. Cestovali len na dovolenky, a to najmä do Maďarska. On nikde necestoval, vo svojom voľnom čase často chodil na ryby. Osobu s menom XXXXX z Komárna nepozná. Pretože jej bývalý manžel nepodnikal, nevie sa vyjadriť k tomu, že by mohol mať nejaký obchodný alebo iný obdobný vzťah s XXXXX. K predmetnej veci sa nevie podrobnejšie vyjadriť, lebo vôbec nevie o tejto veci nič. To, že by mal jej bývalý manžel nejaké takéto aktivity by do ich rozchodu určite vedela.

V priebehu prípravného konania boli následne vykonané výsluchy svedkov XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, ktorí sú zamestnaní na jednotlivých čerpacích staniciach, kde došlo k tankovaniu pohonných hmôt. Ku skutku, ani k osbám, ktorí mali pohonné hmoty tankovať a následne za ne platiť však nevedeli uviesť žiadne konkrétne skutočnosti.    

Svedkyňa XXXXX, uviedla, že do 30.11.2009 pracovala na ČS Shell vo Zvolene ul. Lieskovská cesta ako obsluha čerpacej stanice, pričom stu pracovali v 12-hodinových denných a nočných smenách a to samostatne. Nespomínam kedy presne, v ktorých dňoch v mesiaci november robila no mohli to byť dni 21.11.2009 a 23.11.2009. Pamätá si, že asi zo dvakrát počas jej služby prišlo na túto čerpaciu stanicu vozidlo, asi modré, ktoré malo za sebou vozík a na ňom sudy, pričom tankovali zo stojana č. 12 a myslí, že do sudov. Pamätá si, že keď toto vozidlo pristavilo pri stojane, tak do predajne z toho vozidla prišla jedna pani blondína nižšej postavy od nej, ktorá bola strašne milá a so ňou komunikovala, pričom vie, že za tieto tankovania platila iba ona shell platobnou kartou. Osoba ktorá šoférovala toto vozidlo táto dnu nebola, no vie, že to bol chlap. Jej to nepripadalo nijako podozrivo, nakoľko sa stáva bežne, že zákazníci tankujú do sudov. Po nazretí na fotky motorového vozidla zabezpečené z kamerového systému jednej z ČS Shell uvádza, že na takéto vozidlo si spomína, pričom ako uviedla, na tomto vozidle prišla blondínka, ktorá platila tankovanie shell kartou. Toto vozidlo bolo počas týchto jej služieb ako si spomína, že dvakrát takto tankovať a vždy večer, pričom zakaždým bola platiť blondínka, ktorú už opísala. Nemá vedomosť o tom, že by muselo byť pri tankovaní pristavené vozidlo, ku ktorému je karta viazaná, pričom nemali príkaz kontrolovať to.  Osoba, ktorá bola platiť mala nohavice určite, farbu uviesť nevie a ostatné si nepamätá.

Svedkyňa XXXXX pri svojom výsluchu uviedla, že pracuje na ČS Shell vo Zvolene ul. Lieskovská cesta, kde pracuje v 12- hodinových smenách samostatne. Môže byť, že robila aj dňa  22.11.2009 a 30.11.2009. Pamätám si, že počas jej služby prišlo na túto čerpaciu stanicu vozidlo bolo tmavej farby, ktoré malo za sebou vozík a na ňom sudy, pričom tankovali väčšinou zo zadných stojanov do sudov. Pamätám si, že keď toto vozidlo pristavilo pri stojane, tak do predajne z toho vozidla prišla jedna pani blondína nižšej postavy od nej, štíhlejšej postavy no mala oblečenú bundu, ale už nevie akú, nakoľko bol november, ktorá bola strašne milá a s ňou komunikovala, pričom vie, že za tieto tankovania platila iba ona shell platobnou kartou. Osoba, ktorá šoférovala toto vozidlo táto dnu nebola, no vie, že to bol chlap. Jej to nepripadalo nijako podozrivo, nakoľko sa stáva, že zákazníci tankujú do sudov a to väčšinou firmy. Nemá vedomosť o tom, že by muselo byť pri tankovaní pristavené vozidlo ku ktorému je karta viazaná. Po nazretí na fotky motorového vozidla zabezpečené z kamerového systému jednej z ČS Shell uviedla, že išlo o terénne vozidlo tmavej farby, pričom pripúšťa, že to mohlo byť aj toto vozidlo.

Vypočutá bola aj svedkyňa XXXXX, ktorá uviedla, že pracuje na ČS Shell vo Zvolene ul. Lieskovská cesta, kde pracuje ako obsluha. Môže byť, že robila aj dňa 27.11.2009 a 28.11.2009. Pamätám si, že počas jej služieb prišlo viackrát pravdepodobne nejaké terénne vozidlo nejakej tmavej farby, pričom malo za sebou vozík, kde boli naložené nejaké sudy. Z vozidla vystúpil jeden chlap a jedna pani, pričom ten pán tankoval a to ako si spomína, tak tankoval aj do vozidla, na ktorom prišiel a následne do sudov, ktoré mal na vozíku, pričom keď tankoval do sudov, tak stál na zadných stojanoch. Tankovanie prišla vyplatiť platobnou shell kartou do predajne pani s blond vlasmi zviazané v copíku, nízkej postavy, chudá, športovo oblečená vo veku asi od 30-40 rokov. Zakaždým však prišla platiť touto kartou táto pani. Ten pán v predajni nebol. Táto pani pôsobila na ňu milo a bola komunikatívna. V rámci Slovenska sa dá karta zablokovať v priebehu jedného dňa, no v prípade, že karta bola odcudzená mimo územia SR, tak to trvá nejaký čas, kým sa karta dá zablokovať. Osobu teda tú pani by s istotu opoznala, no toho pána asi nie. Nemá vedomosť o tom, že by muselo byť pri tankovaní pristavené vozidlo ku ktorému je karta viazaná. Po nazretí na fotky motorového vozidla zabezpečené z kamerového systému jednej z ČS Shell uviedla, že na takéto vozidlo si spomína, na tomto vozidle prišla blondínka, ktorá platila tankovanie shelkárskou kartou. Toto vozidlo bolo počas týchto jej služieb si spomína myslím, že viackrát takto tankovať a vždy večer, pričom zakaždým bola platiť blondínka. 

Zo zápisníc z vykonaných rekognícii XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX vyplynulo, že poznávajúce osoby nespoznali žiadnu z osôb, ktoré mali vykonať tankovanie na predmetných čerpacích staniciach. 

Zo zápisnice o rekognícii XXXXX a XXXXX vyplynulo, že v obidvoch fotoalbumoch opoznali osobu XXXXX, ktorá mala v uvedených dňoch platiť platobnou kartou shell. 
Do vyšetrovacieho spisu boli zároveň zabezpečené pokladničné bloky z čerpacích staníc Shell, ako aj prehľad výberov a platieb realizovaných predmetnou shell platobnou kartou.           
 
S poukazom na takto vykonané dokazovanie mám zo, že je nepochybné, že skutok, pre ktorý bolo vznesené obvinenie XXXXX nie je trestným činom a zároveň nebol dôvod na postúpenie veci. Uvedené vyplýva hlavne z výsluchu obvineného XXXXX, z  ktorého výsluchu vyplynulo, že pomáhal s odvozom nafty asi 2 krát obvinenej XXXXX, kde po natankovaní obvinená XXXXX šla vyplatiť pohonné hmoty. Nevie ako platila a po tom jej odviezol naftu na miesto, ktoré mu uviedla. O tankovacej karte mu nič nehovorila, pričom on jej len pomáhal s tankovaním. Uvedenú výpoveď potvrdila aj obvinená XXXXX, kde vo vzťahu ku konaniu obvineného XXXXX uviedla, že obvinený XXXXX jej bol odporučený na pomoc s odvozom nafty, čo sa aj stalo. On natankoval naftu do sudov a ona platila za tieto pohonné hmoty, ktoré odpredala tretím osobám. Nedopúšťala sa žiadneho trestného činu, preto XXXXX nemohol byť spolupáchateľom, pričom dostal za odvoz peniaze. O pôvode karty obvinenému Sentimu nič nevravela, nakoľko nemala na to dôvod. 
V danom prípade je preto namieste konštatovať, že predmetná karta bola v dispozícii obvinenej XXXXX, ktorá za natankované pohonné hmoty ňou aj platila. Obvinená tiež popísala spôsob, ako získala predmetnú tankovaciu kartu, kde však nebola preukázaná participácia obvineného pri prevzatí tejto karty, ako manipuláciou s touto kartou. Zároveň je však potrebné poukázať na to, že participácia obvineného XXXXX na celom konaní spočívala len v pomoci s odvozom natankovanej nafty, kde však z jednotlivých výpovedí vyplynulo, že obvinený XXXXX o pôvode karty, resp. spôsobe platby nemal vedomosť.       

Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

K naplneniu skutkovej podstaty tohto zločinu je potrebné, aby obvinený svojím konaním naplnil súčasne všetky znaky skutkovej podstaty uvedeného zločinu a to okrem iného aj subjektívnu stránku skutkovej podstaty, ktorej najvýznamnejším znakom je zavinenie. V danom prípade však ide o úmyselný zločin, kde takéto zavinenie sa musí vzťahovať na objekt, objektívnu stránku, resp. protiprávnosť konania. Zastávam názor, že v konaní obvineného XXXXX tento znak skutkovej podstaty tohto zločinu absentuje, z ktorého dôvodu nemožno takéto konanie kvalifikovať ako trestný čin.      

Vzhľadom na vyššie uvedené skutočnosti a po vyhodnotení všetkých dôkazov zabezpečených v prípravnom konaní v zmysle ustanovenia § 2 ods. 10, ods. 12 Tr. poriadku bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie voči XXXXX pre zločin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1, ods. 3 písm. b) Trestného zákona postupom podľa § 215 ods. 1 písm. b) Tr. poriadku zastaviť, pretože nie je tento skutok trestným činom a nie je dôvod na postúpenie veci..

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hric
prokurátor